Arané tali

Arané tali sajeroning basa Jawa iku antarané:

 Amben: Tali weteng jaran
 Baas : Tali saka siladan papah krambil
 Dhadhung: Tali kanggo nancang sapi
 Dhandan: Tali kanggo nggèrèt glondhongan kayu
 Elis: Tali kendhali
 Goci: Tali layangan
 Godhi: Tali gombal
 Jala jala: Tali kanggo mbendheng kelir
 Janget/Ulap ulap: Tali blebet garane pethèl
 Jejet: Tali plipitan
 Keluh: Tali ing irung sapi
 Klanthé: Tali caping
 Kelat : tali kanggo narik/ngrubuhake wit kang ditegor
 Koloran/Usus usus: Tali Kathok
 Lilit Uwi : tali kang digawé saka welat pring kang digubetaké ing siladan
 Pluntur: Tali ing gayor kanggo nggantung gong/nyangga gamelan
 Rut : Tali cindhak (1–2 m) kanggo naleni gawan ing pit
 Sandhat : tali kanggo naleni pethi jenazah nalika digawa menyang kuburan
 Salang: Tali pikulan
 Sawed: Tali pasangan sapi
 Sendheng: Tali gendhéwa/langkap
 Seling : Tali saka wesi (kabel/kawat)
 Setagèn/Sabuk/Setut: Tali weteng wong
 Suh: Tali sapu
 Tutus: Tali saka irat iratan pring/penjalin
 Tampar : Tali ukuran cilik lan dawa, kanggo larikan nalika tandur utawa ngundha layangan
 Ulur: Tali kanggo ngulukake layangan
 Upat upat: Tali pecut
 Uwed: Tali kanggo ngubengake gangsingan

Kategori:Basa Jawa
Kategori:Piranti Tetanen